smcproject/ml-wiki-sentences huggingface dataset:
പവിഴപ്പുറ്റ് ജെനുസിലെ കണ്ടെത്തിയിട്ടുള്ള സ്പീഷീസുകൾ: Corallium abyssale Bayer, 1956 Corallium borneanse Bayer Corallium boshuense Kishinouye, 1903 Corallium carusrubrum Tu, Dai Jeng, 2012 Corallium ducale Bayer Corallium elatius Ridley, 1882 Corallium gotoense Nonaka, Muzik Iwasaki, 2012 Corallium halmaheirense Hickson, 1907 Corallium imperiale Bayer Corallium johnsoni Gray, 1860 Corallium kishinouyei Bayer, 1996 Corallium konojoi Kishinouye, 1903 Corallium laauense Bayer, 1956 Corallium maderense (Johnson, 1899) Corallium medea Bayer, 1964 Corallium niobe Bayer, 1964 Corallium niveum Bayer, 1956 Corallium occultum Tzu-Hsuan Tu et al., 2015 Corallium porcellanum Pasternak, 1981 Corallium pusillum Kishinouye, 1903 Corallium regale Bayer, 1956 Corallium reginae Hickson, 1907 Corallium rubrum (Linnaeus, 1758) Corallium secundum Dana, 1846 Corallium sulcatum Kishinouye, 1903 Corallium taiwanicum Tu, Dai Jeng, 2012 Corallium tricolor (Johnson, 1899) Corallium uchidai Nonaka, Muzik Iwasaki, 2012 Corallium vanderbilti Boone, 1933 Corallium variabile (Thomson Henderson, 1906) ആഭരണമായി ഉപയോഗം
പുറ്റുകൾ അറുത്തെടുത്ത് ആകൃതി വരുത്തിയാണ് ആഭരണമായി ഉപയോഗിക്കുന്നത്.
ഓറഞ്ച്, ചുവപ്പ്, വെള്ള എന്നീ നിറങ്ങളിൽ ആണ് പ്രധാനമായും കണ്ടു വരുന്നത്.
അന്ധവിശ്വാസങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അബോർഷൻ തടയും, സുഖ പ്രസവം നടക്കും, പേരും, പ്രശസ്തിയും ലഭിക്കുവാൻ പവിഴം ധരിക്കുക.
ചൊവ്വയുടെ രത്‌നമാണ് പവിഴം.
ഇത് ലഭിക്കുന്നത് സമുദ്രത്തിൽ നിന്നാണ് അതിനാൽ തന്നെ ഇത് തേയുന്നതാണ്.
ചൊവ്വാ ഗ്രഹത്തിന് വേണ്ടി ധരിക്കുമ്പോൾ ഓറഞ്ചോ ചുവപ്പോ ധരിക്കുന്നതാണ് ഉത്തമം.
മുത്തുപോലെ തന്നെ ശീതളമാണ് പവിഴവും.
ഇന്ത്യൻ മഹാ സമുദ്രത്തിലും മെഡിറ്ററെനിയൻ കടലിലും ജപ്പാൻ തീരങ്ങളിലും ഉള്ളവ ആകൃതിയുള്ളവയാണ്.
സൂര്യന്റെയും ചൊവ്വയുടേയും നിറമാണ് ചുവപ്പ്.
ധൈര്യത്തിന്റെയും ശൗര്യത്തിന്റെയും നിറമാണിത്.
ആത്മ വിശ്വാസവും അഭിമാനവും തരുന്ന നിറമാണ് ഈ നിറത്തിലുള്ള കല്ലുകൾ ധരിച്ചാൽ അക്രമ വാസന കുറയുമെന്നും വിഷം എല്ക്കില്ലെന്നും ഭൂത പ്രേതാധികൾ ബാധിക്കില്ലെന്നും പഴമക്കാർ വിശ്വസിച്ചിരുന്നു.
സ്ത്രീകളുടെ ആർത്തവ ക്രമക്കേട് മാറ്റിയെടുക്കും ചൊവ്വയുടെ ദോഷങ്ങൾ തീർത്ത് തരും.
മംഗള കാരകനാണ് - മംഗല്യം വേഗം നടക്കും ആരോഗ്യവും ലൈഗീകശേഷിയും ഉന്മേഷവും പ്രധാനം ചെയ്യും.
ഗർഭമലസ്സൽ ഇല്ലാതാകും.
അബോർഷൻ മൂലം ദു:ഖിക്കുന്നവർ ജ്യോതിഷിയുടെ നിർദ്ദേശാനുസരണം പവിഴം ധരിക്കുക.
പവിഴം പ്രശസ്തിയും സന്തോഷവും ജീവിത വിജയവും നേടിത്തരും.
പുത്ര ഭാഗ്യം, ഭാഗ്യപുഷ്ടി, ദാരിദ്ര്യ ശമനം എന്നീ ഗുണങ്ങളും പവിഴം ധരിക്കുന്നതിനാൽ ലഭ്യമാകും.
മിലിട്ടറി ഉദ്യോഗസ്ഥർ, സെക്യുരിറ്റി ജോലിക്കാർ, പോലിസ് വകുപ്പിലുള്ളവർ, ഹോട്ടൽ, ഇലക്ട്രിക്കൽ, റിയൽ എസ്‌റ്റേറ്റ് ബിസിനസ്സ് നടത്തുന്നവർ എന്നിവരെയൊക്കെ പവിഴം ഭാഗ്യരത്‌നമായി ഉപയോഗിക്കാവുന്നതാണ്.
മാണിക്യ(Ruby)ത്തെപ്പോലെ തന്നെ Sunburn തടുക്കാനുള്ള കഴിവ് പവിഴത്തിനുമുണ്ട്.
സൂര്യ രശ്മികളിൽ നിന്നുള്ള നെഗറ്റീവ് എഫക്റ്റ്‌സ് ഇല്ലാതാകും.
വിളർച്ചയെയും ക്ഷീണത്തെയും നശിപ്പിക്കും.
മൂത്ര സംബന്ധ രോഗങ്ങളെ കുറയ്ക്കും.
മലബന്ധം ഇല്ലാതാക്കും.
വെളുത്ത പവിഴത്തിന് ചെവി, മൂക്ക്, തൊണ്ട എന്നിവിടങ്ങളിലുണ്ടാകുന്ന അസുഖം മാറ്റുവാനുള്ള കഴിവുണ്ട്.
ഇത് ധരിച്ചാൽ ചിക്കൻപോക്‌സ്, വസൂരി തുടങ്ങയവ വരില്ല.
അപകടങ്ങളാൽ ഉണ്ടാകുന്ന മുറിവ്, ചതവ് എന്നിവയെ ശമിപ്പിക്കും.
നേത്ര രോഗങ്ങൾ ഇല്ലാതാകും.
ആർക്കൊക്കെ പവിഴം ധരിക്കാം?
ജാതകത്തിൽ ചൊവ്വ അനുകൂല ഭാവാധിപൻ ആയിരിക്കണം.
മേടം, വൃശ്ചികം, ചിങ്ങം, മീനം എന്നീ ലഗ്‌നക്കാർക്ക് പവിഴം ധരിക്കാം.
മേട വൃശ്ചിക ലഗ്‌നക്കാരുടെ ബെർത്ത് സ്‌റ്റോൺ പവിഴമാണ്.
ദീർഘായുസ്സ്, സത്ബുദ്ധി, സാത്വിക ഗുണങ്ങൾ, ഭൂമി ലാഭം, ആരോഗ്യം നേതൃത്വ പാടവം, ക്ഷമാശീലം, സമ്പത്ത് എന്നിവ സ്വായത്തമാകും.
അപകടങ്ങളെ മുൻകൂട്ടി കാണുവാനുള്ള കഴിവുണ്ടാകും.
കർക്കിടക ലഗ്‌നക്കാർക്ക് യോഗകാരകനാണ്.
ചൊവ്വ പുത്രഭാഗ്യം, കർമ്മഗുണം, സന്താനങ്ങൾക്ക് നന്മ കായിക വിനോദങ്ങളിൽ വിജയം, അന്തസ്സും ആഭിജാത്യവും ഷെയർ ബിസിനസ്സ് വിജയം എന്നിവയും പവിഴം ധരിക്കുന്നതു കൊണ്ടുണ്ടാകും.
കുജനും ചന്ദ്രനും ബന്ധുക്കളായതിനാലും ഈ രത്‌നം ധരിക്കുന്നത് ഉത്തമ ഗുണങ്ങളെ പ്രധാനം ചെയ്യും.
ചിങ്ങ ലഗ്‌നക്കാർക്കും ചൊവ്വ യോഗകാരകനാണ് രവിയും ചൊവ്വയും വ്യാഴവും ബന്ധുക്കളുമാണ്.
വിദേശ യാത്രാ ഗുണം, ഭാഗ്യം, പൂർവ്വപുണ്യങ്ങൾ, ദൈവിക ചിന്ത എന്നീ നേട്ടങ്ങൾ പവിഴ ധാരണം കൊണ്ടുണ്ടാകും.
ഈ ലഗ്‌നക്കാരുടെ ജാതകത്തിൽ ചൊവ്വയുടെ സ്ഥിതി അനിഷ്ട സ്ഥാനങ്ങളിൽ ആണെങ്കിൽ പവിഴ ധാരണത്താൽ ദോഷങ്ങൾ മാറി ഗുണഫലം ലഭിക്കുന്നതാണ്.
മന:സുഖവും ധൈര്യവും വന്നു ചേരും ധനു ലഗ്‌നക്കാർ മന:സുഖത്തിനായും പുത്ര ഭാഗ്യത്തിനായും രത്‌നം ധരിക്കാം.
ഈശ്വരാധീനവും ലഭിക്കും.
നക്ഷത്ര പ്രകാരവും നാമ സംഖ്യ ജനന തീയതി എന്നിവ പ്രകാരവും പവിഴം ധരിക്കാവുന്നതാണ്.
എന്നാൽ ഗുണഫലം താരതമ്യേന കുറവായിരിക്കും.
മകയിര്യം, ചിത്തിര, അവിട്ടം നക്ഷത്രക്കാരുടെ ജനനം കുജ ദശയിലാണ്.
അതിനാൽ നക്ഷത്രാധിപൻ ചോവ്വയാണ് ഇവർക്ക് പവിഴം ധരിക്കാം.
കുജൻ 6,8,12 ഭാവാധിപനായാൽ ഗുണത്തെക്കാളേറെ ദോഷം ചെയ്യും.
അതിനാൽ നല്ലൊരു ജ്യോതിഷിയുടെ ഉപദേശ പ്രകാരം മാത്രം ധരിക്കുക 9,18,27 എന്നീ ജനന തീയതി വരുന്നവരും നാമ സംഖ്യകൾ തമ്മിൽ കൂട്ടുമ്പോൾ ഈ തീയതികൾ വരുന്നവരും പവിഴം ധരിക്കാവുന്നതാണ്.
ഏപ്രിൽ 15നും മെയ് 15 ഇടയ്ക്കും നവംബർ 15 നും ഡിസംബർ 15നും ഇടയ്ക്ക് ജനിച്ചവർ (മേട വൃശ്ചിക മാസങ്ങൾ)ക്കും പവിഴം ധരിക്കാം.
ഭാഗ്യം, ഊർജ്ജസ്വലത, ഭൂമിലാഭം എന്നിവയുണ്ടാകും.
ഇക്കൂട്ടർക്കും ചൊവ്വ 6,8,12 ഭാവാധിപൻ ആകരുത്.
ചൊവ്വക്ക് തീരെ ബലക്കുറവുള്ളവർക്ക് 4 കാരറ്റ് ധരിക്കണം അല്ലാത്തവർ 2നും 3നും ഇടയ്ക്ക് ധരിച്ചാൽ മതി.
ഹസ്ത രേഖാ ശാസ്ത്ര പ്രകാരം ചൂണ്ടു വിരലിന്നു താഴെ പേരു വിരലിൽ ശുക്ര മണ്ഡലത്തിന് മുകളിലായും ചെറു വിരലിനു താഴെ ബുധ മണ്ഡലത്തിനും ചന്ദ്രമണ്ഡലത്തിനും ഇടയിലായും കുജ മണ്ഡലം സ്ഥിതി ചെയ്യുന്നു.
അതിനാൽ ചൂണ്ടു വിരലിൽ പവിഴം ധരിക്കാം സൂര്യനും ചൊവ്വയും ബന്ധുക്കളായതിനാൽ മോതിര വിരലിലും ധരിക്കാവുന്നതാണ്.
ചൊവ്വാഴ്ച്ച രാവിലെ ഉദയ ശേഷം 1 മണിക്കൂറിനുള്ളിൽ ശരീര ശുദ്ധി വരുത്തി ധ്യാനിച്ച ശേഷം പൂജിച്ച മോതിരം ധരിക്കുക സ്വർണ്ണമോ വെള്ളിയോ മോതിരത്തിന് ഉപയോഗിക്കാം.
ധ്യാന ശ്ലോകം
ധരണീ ഗർഭസംഭൂതം
വിദ്യുത് കാന്തി സമ പ്രദം
കുമാരം ശക്തി ഹസ്തം തം
മംഗളം പ്രണമാമ്യഹം.
ജാതകത്തിലെ ചൊവ്വയുടെ സ്ഥിതിയനുസരിച്ച് സുബ്രമണ്യ കാരകത്വമോ ഭദ്രകാളി ചാമുണ്ഠി ഭൈരവൻ തുടങ്ങിയ കാരകത്വമോ എന്നറിഞ്ഞ് അവരുടെ നാമം കൂടി ജപിച്ചാലെ പൂർണ്ണഫലം ലഭിക്കൂ.
പവിഴമുത്ത് (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Pavizha_Mutthu
1980 ലെ മലയാളം ചിത്രമാണ് പവിഴമുത്ത് .
ഹരി പോത്തൻ നിർമ്മിച്ച് ജേസി സംവിധാനം ചെയ്ത ചിത്രമാണിത്..
ചിത്രത്തിൽ ശങ്കരടി , ബഹാദൂർ , കെ ആർ വിജയ , എം ജി സോമൻ എന്നിവർ അഭിനയിക്കുന്നു.
ജി ദേവരാജന്റെ സംഗീത സ്കോറാണ് ചിത്രത്തിലുള്ളത്.
അഭിനേതാക്കൾ ശങ്കരാടി മാലതിയുടെ അച്ഛൻ ജോസഫായി ബഹാദൂർ സിന്ധുവായി കെ ആർ വിജയ രവീന്ദ്രനായി എം ജി സോമൻ ഗീതയായി റീന മാലതിയായി സീമ കാളിയമ്മയായി ഫിലോമിന കല്യാണിയായി പാലാ തങ്കം തോമസ് ആയി ജനാർദ്ദനൻ നാണിയമ്മയായി സുകുമാരി ഡോ മുകുന്ദനായി പി കെ അബ്രഹാം സന്തോഷ് ആയി പ്രതാപ് കെ. പോത്തൻ ഗാനങ്ങൾ
കവാലം നാരായണ പണിക്കറുടെ വരികൾക്കൊപ്പം ജി. ദേവരാജനാണ് സംഗീതം.
ഗാനം ഗായകർ വരികൾ നീളം (m: ss) 1 "അഴകേ അഴകിൻ അഴകേ" കെ.ജെ. യേശുദാസ് കവാലം നാരായണ പണിക്കർ 2 "ചെല്ലം ചെല്ലം" പി. മാധുരി കവാലം നാരായണ പണിക്കർ 3 "കണ്ണാൽ മിഴികളിലെ" കെ.ജെ. യേശുദാസ്, പി. മാധുരി കവാലം നാരായണ പണിക്കർ അവലംബം പുറംകണ്ണികൾ Pavizha Mutthu ഇന്റർനെറ്റ് മൂവി ഡാറ്റാബേസിൽ
പവിഴപ്പുറ്റ്
കടൽ ആവാസ കേന്ദ്രങ്ങൾ പവിഴപ്പുറ്റുകളിലെ ജൈവവൈവിധ്യം : ഓസ്ട്രേലിയയിലെ Great Barrier Reef -ൽ നിന്ന് ഒരു ചിത്രം തീരസമുദ്രം വേലിത്തട്ടു് അഴിമുഖങ്ങൾ കടൽ പായൽകാടുകൾ പവിഴപ്പുറ്റുകൾ കടൽപ്പരപ്പ് ഭൂഖണ്ഡ അരികു് ഭൂഖണ്ഡത്തട്ടു് കടലിടുക്ക് പുറംകടൽ ആഴക്കടൽ കടൽമലകൾ ജലതാപ വിള്ളലുകൾ തണുത്ത കടൽ ഉറവകൾ കെൽപ്പ് വനങ്ങൾ അടിക്കടൽ കടൽ അടിവാരം ക സ തി
ഭൂമിയിലെ വൈവിധ്യമായതും മനോഹരവുമായ ഒരു ആവാസവ്യവസ്ഥയാണ് പവിഴപ്പുറ്റുകൾ .
തീരത്തോട് ചേർന്ന് ആഴം കുറഞ്ഞ കടലിൽ ഇവ കാണപ്പെടുന്നു.
ഏകദേശം നൂറോളം ഇനങ്ങളിലുള്ള‍ ഒച്ചുകൾ , നൂറു കണക്കിന് വിവിധ തരത്തിലുള്ള മൽസ്യങ്ങൾ , ചെറിയ സസ്യങ്ങൾ, വിവിധ തരത്തിലുള്ള കടൽക്കുതിരകൾ തുടങ്ങിയ ലക്ഷക്കണക്കിനുള്ള ജീവികളുടെ ആവാസകേന്ദ്രമാണ്‌ പവിഴപ്പുറ്റുകൾ.
അനേകം കോടി, ജീവിക്കുന്നതും മരിച്ചതുമായ കോറലുകളുടെ (Corals ) കൂട്ടങ്ങൾ,  ഉഷ്ണ മേഖല കടലുകളിൽ യുഗങ്ങൾ കൊണ്ട് അടിഞ്ഞു കൂടി ഉണ്ടായിട്ടുള്ള പവിഴ ദ്വീപുകളുടെ (Coral islands) ചുറ്റുമുള്ള തടയണകൾ  ആണ് പവിഴപ്പാറകൾ (Coral reef).
പവിഴ ദ്വീപുകളും അവയെ സംരക്ഷിക്കുന്ന പവിഴപ്പാറ ഉൾപ്പെടെ ഉള്ള ഭൂഭാഗത്തെ  അറ്റോൾ (Atoll) എന്ന പേരിൽ അറിയപ്പെടുന്നു.
അറബിക്കടലിലെ ലക്ഷ ദ്വീപുകളും മാലദ്വീപുകളും ഇത്തരം പവിഴപ്പാറകളാൽ ചുറ്റപ്പെട്ടിരിക്കിന്നു  .
കോറലുകൾ  സ്രവിക്കുന്ന കാത്സിയം കാർബോനെറ്റ്‌  ആണ് ഇതിന്റെ  മൂല വസ്തു.
സമുദ്രത്തിൽ കോളനികളായി  ജീവിക്കുന്ന ഫയലം നൈടാറിയ (Phylum :Cnidaria )  പോളിപ് (Polyp ) സമൂഹമാണ് ഇവ.
ഒന്നോ രണ്ടോ മി. മീറ്റർ മാത്രം വലിപ്പമുള്ള ഈ കോറലുകളുടെ  ബാഹ്യ കവചങ്ങൾ ഒന്നിച്ചു ചേർന്ന് പവിഴപ്പുറ്റ്  ഉണ്ടാകുന്നു.
കടലിലെ മഴക്കാടുകൾ
ഭൂമിയിലെ ഏറ്റവും വൈവിധ്യമുള്ള ആവാസ വ്യവസ്ഥ ഉൾക്കൊള്ളുന്ന പവിഴപ്പാറകളെ, കടലിലെ മഴക്കാടുകൾ എന്നാണ് പൊതുവേ വിളിക്കുന്നത്‌.
കടൽ പരപ്പിന്റെ ഒരു ശതമാനം മാത്രം വരുന്ന പവിഴപ്പാറകളിൽ, സമുദ്രത്തിലെ  25 ശതമാനം ജീവജാലങ്ങളും പാർക്കുന്നു, രൂപം കൊള്ളുന്ന വിധം
കടൽ അനിമോണുകളുടെയും ജെല്ലി മൽസ്യങ്ങളുടേയും അടുത്ത ബന്ധുക്കളായ പവിഴപ്പൊളിപ്പുകൾ എന്ന പുഷ്പസദൃശ്യമായ ജീവികളുടെ വിസർജ്ജ്യവസ്തുക്കളും മൃതാവശിഷ്ടങ്ങളും ചേർന്ന് വർഷങ്ങളുടെ പ്രവർത്തനഫലമായി പവിഴപ്പുറ്റുകൾ രൂപം കൊള്ളുന്നു.
പവിഴപ്പുറ്റുകളെ കടലിലെ പൂന്തോട്ടം എന്നാണ് വിളിക്കുന്നത്.
ഹൃദയമോ , തലച്ചോറോ , കാഴ്ചശക്തിയോ ഇല്ലത്ത പവിഴപ്പൊളിപ്പുകൾക്ക്, കടൽവെള്ളത്തിൽ ആടങ്ങിയിരിക്കുന്ന കാൽസ്യം , ലവണങ്ങൾ എന്നിവയെ സ്വാംശീകരിച്ച് കട്ടി കൂടിയ കാൽസ്യം കാർബണേറ്റാക്കി മാറ്റാൻ കഴിവുണ്ട്.
പുറ്റിന്റെ ആവിർഭാവം
പവിഴപ്പുറ്റുകൾക്കു വളരാൻ ചില അനുകൂല സാഹചര്യങ്ങൾ ആവശ്യമുണ്ട്.
താപനില (18 0 മുതൽ 30 0 വരെ), തെളിഞ്ഞ ജലം , ഉപ്പിന്റെ അളവിലുള്ള സ്ഥിരത എന്നിവയാണവ.
50 മീറ്റർ ആഴത്തിൽ ഇവ വളരുകയുമില്ല.
ജലോപരിതലത്തിൽ എത്തുന്നതോടെ വളർച്ച നിൽക്കുകയും ചെയ്യും.
ഭൂമദ്ധ്യരേഖയുടെ 30 0 വരെയുള്ള പ്രദേശത്തു മാത്രമേ സാധാരണയായി പവിഴപ്പുറ്റുകൾ വളരുന്നുള്ളു.
ഇതിനപ്പുറത്ത് കടൽജലത്തിന്റെ താപനില 18 0 ലും താഴെയാകും എന്നതാണ് ഇതിനു കാരണം..
പ്ലവകാവസ്ഥയിൽ കഴിയുന്ന ലാർ‌വ തീരത്തോട് ചേർന്ന് അധികം ആഴമില്ലാത്ത അടിത്തട്ടിൽ സ്ഥാനം ഉറപ്പിക്കുന്നു.
അതിനു ശേഷം കടൽവെള്ളത്തിൽ നിന്നും കാൽസ്യം ശേഖരിച്ച് പുറ്റ് നിർമ്മാണം ആരംഭിക്കുന്നു.
പവിഴപ്പുറ്റ് നിരയുടെ നിർമ്മാണത്തിൽ പങ്ക് ചേരുന്ന ഓരോ പവിഴപ്പൊളിപ്പിനും കാൽസ്യം കാർബണേറ്റ് കൊണ്ടുള്ള ഒരു ആവരണം ഉണ്ടായിരിക്കും.
ഈ ആവരണങ്ങളുടെ ആകൃതിക്കനുസരിച്ചിരിക്കും അവയ്ക്ക് പേര് ലഭിക്കുന്നത്.
സൂസാന്തല്ലെ എന്ന വളരെ ചെറിയ പായലുകൾ പവിഴപ്പുറ്റുകളിൽ വളരുന്നുണ്ട്.
ഇവയിൽ നിന്നും പവിഴപ്പുറ്റുകൾക്കവശ്യമായ ഓക്സിജൻ ലഭിക്കുന്നു.
അതിനു പകരമായി പായലുകളുടെ വളർച്ചക്ക് ആവശ്യമായ കാർബൺ ഡൈ ഓക്സൈഡ് , മറ്റ് മൂലകങ്ങൾ തുടങ്ങിയവ പവിഴപ്പുറ്റുകൾ നൽകുന്നു.
ശക്തിയായി അടിക്കുന്ന തിരമാല , ലവണാംശം കുറഞ്ഞ ജലം, ജലത്തിന്റെ താപനിലയിലുള്ള വ്യത്യാസം, ലഭിക്കുന്ന സൂര്യപ്രകാശത്തിന്റെ അളവ് , തുടങ്ങിയവ മൂലം പവിഴപ്പുറ്റുകളുടെ നിർമ്മാണപ്രക്രിയ തടയപ്പെടാറുണ്ട്.
ചിലപ്പോൾ ഒരു നിശ്ചിത കാലയളവിലെ വളർച്ചക്ക് ശേഷം അവ താനെ നശിച്ച് പോകാറുമുണ്ട്.
അതിലെ ജീവനുള്ള ഭാഗം മാത്രമെ നശിച്ചു പോകാറുള്ളൂ.
കാൽസ്യമയമായ അസ്തികൂടം നശിക്കാതെ നിലനിൽക്കും.
നിർജ്ജീവമായ പുറ്റുകളിൽ പുതിയ ലാർ‌വകൾ സ്ഥാനമുറപ്പിച്ചു വീണ്ടും പുറ്റുനിർമ്മാണം തുടരുന്നു.
ഇങ്ങനെ അനേകായിരം പുറ്റുകൾ ചേർന്നാണ് പവിഴപ്പുറ്റ് നിരകൾ രൂപം കൊള്ളുന്നത്.
വിവിധയിനം പവിഴപ്പുറ്റുകൾ
വിവിധ ആകൃതികളിൽ പവിഴപ്പുറ്റുകൾ രൂപം കൊള്ളുന്നു.
ഉഷ്ണമേഖലയിലുള്ള കടലുകളിൽ കൂടുതലായും കാണപ്പെടുന്ന പവിഴപ്പുറ്റുകൾക്ക് തലച്ചോറിന്റെ ആകൃതിയാണുള്ളത്.
അവയെ ബ്രയിൻ പവിഴപ്പുറ്റുകൾ എന്ന് പറയുന്നു.
അവിടെ കാണപ്പെടുന്ന മറ്റൊരുതരമാണ് കാബേജ് പവിഴപ്പുറ്റുകൾ.
ഇവയ്ക്ക് പച്ചക്കറിയായ കാബേജിൻറെ ആകൃതിയാണ്.
ഇന്ത്യോനേഷ്യയുടെ സമീപത്ത് കാണപ്പെടുന്ന പവിഴപ്പുറ്റിനമാണ് ആങ്കർ പവിഴപ്പുറ്റുകൾ.
ഇത്തരം പവിഴപ്പുറ്റുകൾക്ക് നങ്കൂരത്തിൻറെ ആകൃതിയായിരിക്കും.
കലമാൻ കൊമ്പ് പോലെയുള്ള പവിഴപ്പുറ്റുകളെ സ്റ്റാഗ് ഹോൺ പവിഴപ്പുറ്റുകൾ എന്ന് പറയുന്നു.
കൂടാതെ കൂണിൻറെ ആകൃതിയിലുള്ള മഷ്റൂം, നക്ഷത്രത്തിൻറെ ആകൃതിയിലുള്ള സ്റ്റാർ, ടേബിൾ, ഡേയ്സി, ബ്രാക്കോളി, സോഫ്റ്റ്, ഫയർ, ഓർഗൻ പൈപ്പ് മുതലായ ആകൃതിയിലും പവിഴപ്പുറ്റുകൾ കാണപ്പെടുന്നു.
വിവിധ പവിഴപ്പുറ്റ് നിരകൾ
മൂന്ന് തരം പവിഴപ്പുറ്റുകളാണ് നിലവിലുള്ളത്.
തീരപ്പുറ്റ്
കടൽ തീരങ്ങളിൽ കടലിനോട് ചേർന്ന് ആഴം കുറഞ്ഞ പ്രദേശങ്ങളിൽ കാണപ്പെടുന്ന പവിഴപ്പുറ്റ് നിരയെ തീരപ്പുറ്റ് ( ഫിജിങ് റീഫ് )എന്ന് പറയുന്നു.
ഇവ കിലോമീറ്ററുകളോളം നീളത്തിൽ കാണാം.
തീരത്തു നിന്നും ഏതാനും മീറ്ററുകൾ മുതൽ ഒന്നര കിലോമീറ്റർ വരെ കടലിലേക്ക് തള്ളിനിൽക്കുന്ന തീരപ്പുറ്റുകളുണ്ട്.
ഇങ്ങനെ വീതിയേറിയ പവിഴപ്പുറ്റുകളിൽ കരയോട് ചേർന്ന ഭാഗം മണ്ണും ചെളിയുമടിഞ്ഞ് ചതുപ്പുപോലെയാകും.
ഇവിടെ കണ്ടൽ ചെടികൾ വളർന്ന് കാടു പോലെയാകുന്നതും പതിവാണ്.
ചത്തൊടുങ്ങിയ കോറലുകൾ കൊണ്ട് രൂപപ്പെട്ടിട്ടുള്ള താരതമ്യേന ഉറച്ച് പരന്ന ആഴം കുറഞ്ഞ ഈ ഭാഗത്തെ റീഫ് ഫ്ലാറ്റ് എന്ന് വിളിക്കുന്നു.
ഇതിന്റെ മുന്നറ്റത്തായി കാണപ്പെടുന്ന വരമ്പുപോലുള്ള ഭാഗമാണ് ജീവനുള്ള കോറലുകൾ കാണപ്പെടുന്ന റീഫ് ക്രെസ്റ്റ് .
ഇതിന്റെ ചില ഭാഗങ്ങൾ മുന്നോട്ട് നീളത്തിൽ വളർന്ന് മുനമ്പായി രൂപപ്പെടുന്നു.
ഇതിനെ സ്പർ എന്നു വിളിക്കുന്നു.
അടുത്ത രണ്ട് മുനമ്പുകൾക്കിടയിൽ പത്തോ പതിഞ്ചോമീറ്റർ വരെ ആഴമുള്ള കിടങ്ങുകളും രൂപപ്പെടാറുണ്ട്.
വലിയ മത്സ്യങ്ങളടക്കമുള്ള കടൽജീവികളുടെ ഇഷ്ട താവളമാണ് ഇത്തരം കിടങ്ങുകൾ.
പവിഴരോധിക
കരയിൽ നിന്നും അകലെ സ്ഥിതിചെയ്യുന്ന പവിഴപ്പുറ്റ് നിരയാണ് പവിഴരോധിക (Barrier Reef) എന്നു പറയുന്നത്.
കരക്കും പവിഴപ്പുറ്റ് നിരക്കും ഇടയിൽ ജലാശയമുണ്ടായിരിക്കും.
പവിഴദ്വീപ് വലയം
നടുക്കടലിൽ പവിഴപ്പുറ്റ് നിരകൾക്ക് നടുക്ക് നീലനിറത്തിൽ ജലാശയം ഉണ്ടായാൽ, അത്തരം പവിഴപ്പുറ്റുകളെ പവിഴദ്വീപ് വലയം (Attol) എന്നും പറയുന്നു.
അറ്റോൾ മാലിദ്വീപുസമൂഹത്തിൽ നിന്നും പ്രധാന പവിഴപ്പുറ്റുകൾ
ലോകത്തിലെ ഏറ്റവും വലിയ പവിഴപ്പുറ്റ് ശെഖരമാണ് ഓസ്ട്രേലിയയിലെ ഗ്രേറ്റ് ബാരിയർ റീഫ് .
ഈ പവിഴപ്പുറ്റ് സമൂഹം ഓസ്ട്രേലിയായുടെ വടക്ക് കിഴക്കായി സ്ഥിതിചെയ്യുന്ന ക്യൂൻസ്‌ലാൻറിൻറെ തീരത്തുള്ള കോറൽ സമുദ്രത്തിൽ സ്ഥിതിചെയ്യുന്നു.
ഇവിടെ 3,000 ൽ അധികം പവിഴപ്പുറ്റുനിരകൾ, 900 ദ്വീപുകൾ എന്നിവ ചേർന്ന് 2600 കിലോമീറ്ററിൽ കൂടുതൽ സ്ഥലത്തായി ഏകദേശം 3,44,400 ചതുരശ്ര കിലോമീറ്ററിലായി വ്യാപിച്ചു കിടക്കുന്നു.
ഗ്രേറ്റ് ബാരിയർ റീഫ് മറൈൻ പാർക്ക് അതോറിറ്റി എന്ന സംഘടന ഈ പവിഴപ്പുറ്റിനെ സംരക്ഷിച്ചുവരുന്നു.
1981-ൽ യുനെസ്കോ ലോകപൈതൃകകേന്ദ്രമായി ഗ്രേറ്റ് ബാരിയർ റീഫിനെ പ്രഖ്യാപിച്ചു.
ഇതിന്റെ വലിയൊരു ഭാഗം നാഷണൽ പാർക്ക് ആയി സംരക്ഷിക്കപ്പെട്ടിരിക്കുന്നു.
20,000 വർഷത്തെ പഴക്കം ഈ പവിഴപ്പുറ്റിനുണ്ട് എന്നാണ് ശാസ്ത്രജ്ഞരുടെ അഭിപ്രായം..
സുനാമി മൂലമുണ്ടാകുന്ന വലിയ തിരമാലകളുടെ ശക്തമായ പ്രഹരം മൂലം പവിഴപ്പുറ്റുകൾക്ക് നാശം വരാറുണ്ട്.
കൂടാതെ നക്ഷത്രമത്സ്യങ്ങൾ ആഹാരമാക്കുന്നതിലൂടെയും പവിഴപ്പുറ്റുകൾക്ക് നാശം സംഭവിക്കുന്നു.
ഇവയ്ക്ക് പുറമെ മനുഷ്യർ കടലിൽ തള്ളുന്ന പ്ലാസ്റ്റിക് , കപ്പലുകളിൽ നിന്നും പുറത്തേക്കൊഴുകുന്ന എണ്ണ‍, കൗതുകത്തിനായി അക്വേറിയങ്ങളിൽ സൂക്ഷിക്കാനായ് പവിഴപ്പുറ്റുകൾ ശേഖരിക്കൽ എന്നിവ വഴി പവിഴപ്പുറ്റുകൾക്ക് നാശം സംഭവിക്കറുണ്ട്.
താപനിലയിലുണ്ടാവുന്ന വ്യതിയാനം, കടൽജലത്തിൽ കാർബ്ബൺ ഡയോക്സൈഡിന്റെ അളവു കൂടുക, എണ്ണ തുടങ്ങിയ മാലിന്യങ്ങൾ കലരുക എന്നിവയും പവിഴപ്പുറ്റുകളുടെ നാശത്തിനു കാരണമാകുന്നു..
രോഗം
പവിഴപ്പുറ്റുകൾക്കുണ്ടാകുന്ന രണ്ട് രോഗങ്ങളാണ് വൈറ്റ് ബാൻഡ് രോഗവും ബ്ലാക്ക് ബാൻഡ് രോഗവും.
ബാക്ടീരിയകളാണ് ഈ രോഗത്തിന് കാരണം.
ബ്ലാക്ക് ബാൻഡ് രോഗത്തിൽ രോഗബാധയേറ്റ ഭാഗങ്ങളിലെ പവിഴജീവികൾ നശിച്ച് ആ ഭാഗം കറുത്ത പട്ടപോലെയായി തീരുന്നു.
വൈറ്റ് ബാൻഡ് രോഗബാധയേറ്റ ഭാഗം വെളുത്ത പട്ടപോലെയായി തീരും.
ഡാർവിന്റെ കണ്ടെത്തൽ
ലോകത്തിലെ ആദ്യ പവിഴപ്പുറ്റുകൾ ഉടലെടുത്തത് 5000 ലക്ഷം വർഷങ്ങൾക്കു മുൻപാണന്ന് കരുതപ്പെടുന്നു.
പക്ഷേ, ഇന്നു നാം കാണുന്ന പവിഴപ്പുറ്റിന് എണ്ണായിരത്തിലധികം വർഷങ്ങൾ പഴക്കമില്ല.
ഭൂമിയിലെ ഏറ്റവും വലുതും പഴക്കം ചെന്നതുമായ ഈ ജീവി വ്യവസ്ഥയുടെ രൂപവത്കരണവും വർഗീകരണവും സംബന്ധിച്ച സിദ്ധാന്തങ്ങൾ ആദ്യമായി മുൻപോട്ടുവച്ചതു ചാൾസ് ഡാർവിനാണ് .
1842 - ൽ ഇതുസംബന്ധിച്ച് അദ്ദേഹം രചിച്ച പുസ്തകമാണ് ദി സ്ട്രക്ചർ ആൻഡ് ഡിസ്ട്രിബ്യൂഷൻ ഓഫ് കോറൽ റീഫ് (The Structure and Distribution of Coral Reefs).
ജൈവവൈവിധ്യത്തിൻറെ കലവറയായ പവിഴപ്പുറ്റുകൾ കൊണ്ട് ധാരാളം ഉപയോഗങ്ങൾ ഉണ്ട്.
ഇവ തീരം സംരക്ഷിക്കുന്നതിൽ വലിയ പങ്ക് വഹിക്കുന്നു.
ഇന്ത്യയിലെ ലക്ഷദ്വീപു പോലെ ലോകത്തിലെ ഒട്ടനവധി ദ്വീപുകൾ രൂപം കൊണ്ടിരിക്കുന്നത് നിസ്സാരങ്ങളായ പവിഴജീവികളുടെ ദശലക്ഷക്കണക്കിന് വർഷത്തെ അധ്വാനം കൊണ്ടാണ്.
കാത്സ്യം കാർബണേറ്റിൻറെ നല്ല ഉറവിടമായ പവിഴപ്പുറ്റുകൾ കുമ്മായനിർമ്മാണത്തിനും മറ്റും ഉപയോഗിക്കുന്നു.
കൌതുകവസ്തുക്കളായും ഇവ വിറ്റഴിക്കുന്നു.
അവലംബം ↑ Mulhall M (2007) Saving rainforests of the sea: An analysis of international efforts to conserve coral reefs Archived 2010-01-06 at the Wayback Machine .
Duke Environmental Law and Policy Forum 19 :321–351.
1 2 3 4 പവിഴങ്ങളും പവിഴപ്പുറ്റുകളും - ബാലകൃഷ്ണൻ ചെറൂപ്പ (യുറീക്ക-2014 ഏപ്രിൽ 16) മുൻപോട്ടുള്ള വായനയ്ക്ക് Barber, Charles V. and Vaughan R. Pratt.
Poison and Profit: Cyanide Fishing in the Indo-Pacific.
Environment , Heldref Publications.
Butler, Steven.
"Rod? Reel? Dynamite? A tough-love aid program takes aim at the devastation of the coral reefs".
U. S. News and World Report , 25 November 1996.
Christie, P. 2005a.
University of Washington, Lecture.
18 May 2005.
Christie, P. 2005b.
4 May 2005.
CIA - World Factbook—Philippines Archived 2015-07-19 at the Wayback Machine .
Clifton, Julian.
Prospects for Co-Management in Indonesia's Marine Protected Areas.
Marine Policy , 27(5): 389-395.
Courtney, Catherine and Alan White.
Integrated Coastal Management in the Philippines .
Coastal Management; Taylor and Francis.
Fox, Helen.
Experimental Assessment of Coral Reef Rehabilitation Following Blast Fishing .
The Nature Conservancy Coastal and Marine Indonesia Program.
Blackwell Publishers Ltd, Feb 2005.
Gjertsen, Heidi.
Can Habitat Protection Lead to Improvements in Human Well-Being?
Evidence from Marine Protected Areas in the Philippines.
Martin, Glen.
"The depths of destruction Dynamite fishing ravages Philippines' precious coral reefs".
San Francisco Chronicle , 30 May 2002 Sadovy, Y. J. Ecological Issues and the Trades in Live Reef Fishes, Part 1 USEPA .
Coral Reefs in the South China Sea.
UNEP/GEF/SCS Technical Publication No. 2.
Coral Reefs Demonstration Sites in the South China Sea.
UNEP/GEF/SCS Technical Publication No. 5.
UNEP, 2007.
National Reports on Coral Reefs in the Coastal Waters of the South China Sea.
UNEP/GEF/SCS Technical Publication No. 11.
പുറം കണ്ണികൾ Coral reefs എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
How Coral Reefs Work Coral Reefs: Informational site on coral reef structure, biology, and ecology written for general readership International Year of the Reef in 2008 Moorea Coral Reef Long Term Ecological Research Site (US NSF) ARC Centre of Excellence for Coral Reef Studies Archived 2012-06-20 at the Wayback Machine .
NOAA's Coral-List Listserver for Coral Reef Information and News NOAA's Coral Reef Conservation Program Archived 2012-09-20 at the Wayback Machine .
Exhibition of the Mexican Caribbean coral reef biodiversity aquarium in Xcaret Mexico NOAA's Coral Reef Information System ReefBase: A Global Information System on Coral Reefs Archived 2012-08-31 at the Wayback Machine .
National Coral Reef Institute Nova Southeastern University Marine Aquarium Council Archived 2013-07-24 at the Wayback Machine .
NCORE National Center for Coral Reef Research Archived 2012-07-12 at the Wayback Machine .
University of Miami Science and Management of Coral Reefs in the South China Sea and Gulf of Thailand NBII portal on coral reefs Archived 2009-05-12 at the Wayback Machine .
Microdocs Archived 2012-10-24 at the Wayback Machine .
: 4 kinds of Reef Archived 2012-10-24 at the Wayback Machine .
Reef structure Archived 2012-10-24 at the Wayback Machine .
റിപ്പോർട്ടുകൾ html/ NOAA Report: The State of Coral Reef Ecosystems of the United States and Pacific Freely Associated States: 2008 A special report on the plight of the planet's coral reefs—and how you can help—from Mother Jones magazine സംഘടനകൾ Reef Fest Concert Series Archived 2010-04-17 at the Wayback Machine .
Non-profit effort to benefit coral reef conservation globally, starting in 2008, the International Year of the Reef The Coral Reef Alliance (CORAL) Global Coral Reef Alliance Global Coral Reef Monitoring Network (GCRMN)
പവിഴമല്ലി ഇംഗ്ലീഷ് വിലാസം https://ml.wikipedia.org/wiki/Nyctanthes_arbor-tristis
നിക്റ്റാൻത്തസ്സ് അർബോട്ടിട്ടസ്സ് ( Nyctanthes arbortristis ) എന്ന ശാസ്ത്രനാമത്തിൽ അറിയപ്പെടുന്ന ഒരു വൃക്ഷമാണ് ചിലയിടത്ത് പാരിജാതം എന്നും അറിയപ്പെടുന്ന പവിഴമല്ലി .
മിക്ക കാലാവസ്ഥയിലും ഈ വൃക്ഷം വളരുന്നു.
സംസ്കൃതത്തിൽ ശേഫാലിക, ഖരപത്രിക, പാരിജാത: എന്നിങ്ങനെയും ഇംഗ്ലീഷിൽ Har singar, Coral Jasmine, Tree of Sorrow, Queen of the night  എന്നൊക്കെ അറിയപ്പെടുന്നു.
ദക്ഷിണേഷ്യയിലാകെ കണ്ടുവരുന്നു.
ഹൈന്ദവപുരാണങ്ങളിൽ ഈ മരത്തെപ്പറ്റി പരാമർശമുണ്ട്.
സഖിയായ സത്യഭാമയുടെ ആഗ്രഹപ്രകാരം ശ്രീകൃഷ്ണൻ ദേവലോകത്ത് നിന്നു കൊണ്ടുവന്ന വൃക്ഷമാണത്രേ പാരിജാതം.
പന്ത്രണ്ട് യോജന ദൂരം വരെ പാരിജാതപ്പൂക്കളുടെ സുഗന്ധം വ്യാപിച്ചിരുന്നുവെന്നും പുരാണത്തിൽ പറയുന്നു.
എന്നാൽ പുരാണങ്ങളിൽ പറയുന്നപോലെ ഈ പൂക്കളുടെ വാസന ഇത്ര അകലേക്ക് വ്യാപിക്കുന്നില്ല.
രൂപവിവരണം ഇലകൾ കായ കൊൽക്കത്തയിൽ നിന്നും എടുത്ത ചിത്രം.
വലിയ കുറ്റിച്ചെടിയായൊ ചെറിയ മരമായോ വളരുന്നു.
പരുപരുത്തതും രോമങ്ങളുള്ളതുമായ വലിയ ഇലകളുണ്ട്.
ഉഷ്‌ണകാലത്ത് ഇലകൾ പൊഴിയുകയും പുതിയ ഇലകൾ വരികയും ചെയ്യും.
സുഗന്ധമുള്ള ഇതിന്റെ പൂക്കൾ വൈകുന്നേരങ്ങളിലാണ് വിരിയുകയും പകൽ കൊഴിയുകയും ചെയ്യും.
പൂക്കളുടെ അടിഭാഗത്തിന് നേർത്ത ചുകപ്പ് നിറം ആണ്.
ദളപുടം വെളുപ്പ് നിറത്തിലുമായിരിക്കും.
പവിഴമല്ലിയുടെ തടി ശരാശരി ഉറപ്പുള്ളതിനാൽ ഗൃഹോപകരണങ്ങളുടെ നിർമ്മിതിക്കുപയോഗിക്കുന്നു.
എന്നാൽ കെട്ടിടങ്ങളുടെ ആവശ്യത്തിനായിട്ട് ഈ വൃക്ഷം ഉപയോഗിക്കാറില്ല.
മരത്തിൽ കാതലിനു പുറമെ വെള്ളയും കാണുന്നുണ്ട്.
ഇതിന്റെ കായ കാപ്‌സ്യൂൾ രൂപത്തിൽ കാണുന്നു.
പാരിജാതത്തിനു വിത്തുണ്ടെങ്കിലും വിത്തുമൂലം ഇതിന്റെ വംശവർദ്ധനവ് നടക്കുന്നില്ല.
പാരിജാതത്തിന്റെ കമ്പുകൾ നട്ടാണിതിന്റെ വംശവർദ്ധനവു നടത്തുക.
ഇല, വേരു്, തൊലി എന്നിവ ആയുർവേദ ഔഷധങ്ങൾക്കുപയോഗിക്കുന്നു.
പാരിജാതത്തിന്റെ വിത്ത് തലയിലെ താരൻ കളയാൻ ഉപയോഗിക്കാറുണ്ട്.
ഇലകൾ ഉദരസംബന്ധിയായ രോഗങ്ങൾക്ക് ഔഷധമായി ഉപയോഗിച്ചുവരുന്നു.
രസാദി ഗുണങ്ങൾ രസം :  കഷായം, തിക്തം ഗുണം :  തീക്ഷ്ണം വീര്യം :  ഉഷ്ണം വിപാകം :  കടു ചിത്രശാല പവിഴമല്ലി പൂക്കൾ കൊഴിഞ്ഞു കിടക്കുന്നു.
നോയിഡയിൽ നിന്നൊരു കാഴ്ച.
കൊഴിഞ്ഞുവീണ പവിഴമല്ലി പൂക്കൾ.
തൃശ്ശൂർ ജില്ലയിലെ ചെറുതുരുത്തി,  പനമനയിൽനിന്നുള്ള കാഴ്ച.
Nyctanthes arbor-tristis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സുജാത മോഹൻ (ഡോക്ടർ) ഇംഗ്ലീഷ് വിലാസം https://ml.wikipedia.org/wiki/Sujatha_Mohan_(doctor)
ഒരു ഇന്ത്യൻ നേത്രരോഗ വിദഗ്ദ്ധയാണ് സുജാത മോഹൻ.
ചെന്നൈ ആസ്ഥാനമായി പ്രവർത്തിക്കുന്ന അവർ ചെന്നൈ മേഖലയിൽ സൗജന്യ നേത്ര സംരക്ഷണം നൽകുന്ന ജീവകാരുണ്യ പ്രവർത്തനങ്ങളുടെ പേരിൽ നാരീശക്തി പുരസ്കാരത്തിന് അർഹയായിട്ടുണ്ട്.
ഇന്ത്യയിലെ ചെന്നൈയിലെ നേത്രരോഗ ആശുപത്രിയായ ശങ്കര നേത്രാലയയിലാണ് സുജാത മോഹൻ പഠിച്ചത്.
അവിടെ വെച്ച് 1986 ൽ അവർ തന്റെ ഭാവി ഭർത്താവിനെ കണ്ടുമുട്ടി, അടുത്ത വർഷം അവർ വിവാഹിതരായി.
രാജൻ ഐ കെയർ ഹോസ്പിറ്റലിന്റെ എക്സിക്യൂട്ടീവ് മെഡിക്കൽ ഡയറക്ടറാണ് അവർ ഇപ്പോൾ.
ചെന്നൈ വിഷൻ ചാരിറ്റബിൾ ട്രസ്റ്റ് എന്ന പേരിൽ ഒരു ചാരിറ്റബിൾ വിഭാഗം ആശുപത്രിയിലുണ്ട്, ഇത് ദക്ഷിണേന്ത്യയിൽ കാഴ്ച മെച്ചപ്പെടുത്താൻ കഴിയുന്ന പ്രവർത്തനങ്ങൾ ചെയ്യുകയാണ്.
ചെന്നൈയിലെ പ്രധാന കേന്ദ്രത്തിന് 150 kilometres (93 mi) ചുറ്റളവിൽ കാഞ്ചീപുരം , തിരുവള്ളൂർ , തിരുവണ്ണാമല , വെല്ലൂർ , വില്ലുപുരം എന്നിവയുൾപ്പെടെയുള്ള സ്ഥലങ്ങളിലായി 3,500 നേത്ര സ്ക്രീനിംഗ് പ്രവർത്തനങ്ങൾ ട്രസ്റ്റിറ്റിൻ്റെ നേതൃത്വത്തിൽ ചെയ്തു.
അതിലൂടെ ഒരു ദശലക്ഷം ആളുകളുടെ കണ്ണുകൾ പരിശോധിക്കുകയും, കണ്ണിനുളളിൽ ഇൻട്രാഒകുലർ ലെൻസ് സ്ഥാപിച്ചു കൊണ്ടുള്ള ഒരു ലക്ഷത്തിലധികം തിമിര ശസ്ത്രക്രിയകൾ, 7,000 കോർണിയ ട്രാൻസ്പ്ലാൻറുകൾ എന്നിവ  സൗജന്യമായി ചെയ്യുകയും 300,000 ജോഡി ഗ്ലാസുകൾ വിതരണം ചെയ്യുകയും ചെയ്തു.
കോർണിയ മാറ്റിവയ്ക്കൽ സഹായം, വാഹനത്തിനുള്ളിൽ കണ്ണ് ശസ്ത്രക്രിയ നടത്താൻ കഴിയുന്ന വിധത്തിൽ സജ്ജീകരിച്ചിരിക്കുന്ന ഒരു വാൻ എന്നിവ നൽകി റോട്ടറി ക്ലബാണ് ഇതിന് സഹായിച്ചത്.
2019 മാർച്ച് 8 ന് സുജാത മോഹന് 2018 ലെ നാരീശക്തി പുരസ്കാരം ലഭിച്ചു.
1987 ജനുവരി 26 ന് മാതാപിതാക്കൾ കല്യാണം തീരുമാനിക്കുന്നതിന് മുമ്പ് സുജാതയും ഭർത്താവും ഭക്ഷണത്തിനും സിനിമയ്ക്കുമായി കുറച്ച് തവണ കണ്ടുമുട്ടിയിട്ടുണ്ട്.
പിന്നീട് കുടുംബങ്ങൾ അംഗീകരിക്കുകയും 1987 ഓഗസ്റ്റ് 19 ന് അവർ വിവാഹം കഴിക്കുകയും ചെയ്തു.
അവർക്ക് രണ്ട് പെൺമക്കളുണ്ട്.
സുജാത സിങ് ഇംഗ്ലീഷ് വിലാസം https://ml.wikipedia.org/wiki/Sujatha_Singh
ഇന്ത്യയുടെ മുൻ വിദേശകാര്യ സെക്രട്ടറിയാണ് സുജാത സിങ് .
മുമ്പ് ജർമ്മനിയിലെ ഇന്ത്യൻ അംബാസഡറായിരുന്നു (2012–2013).
ഇന്റലിജൻസ് ബ്യൂറോയുടെ മുൻ തലവൻ ടി.വി. രാജേശ്വറിന്റെ മകളാണ് .
1976 ബാച്ചിലെ ഇന്ത്യൻ ഫോറിൻ സർവീസ് ഉദ്യോഗസ്ഥയാണിവർ.
ജർമ്മൻ പ്രഭാഷകയായ അവർ ബോൺ , അക്ര , പാരീസ് , ബാങ്കോക്ക് എന്നിവിടങ്ങളിലെ ഇന്ത്യൻ എംബസികളിൽ വിവിധ പദവികളിൽ സേവനമനുഷ്ഠിച്ചിട്ടുണ്ട്.
2000-04 കാലഘട്ടത്തിൽ മിലാനിലെ ഇന്ത്യയുടെ കോൺസൽ ജനറലായിരുന്നു.
ഓസ്ട്രേലിയയിലേക്കുള്ള ഇന്ത്യയുടെ ഹൈക്കമ്മീഷണറായും (2007–2012) സേവനമനുഷ്ഠിച്ചിട്ടുണ്ട്.
ദില്ലിയിൽ മന്ത്രാലയത്തിന്റെ സാമ്പത്തിക ഏകോപന യൂണിറ്റിൽ സേവനമനുഷ്ഠിച്ചിട്ടുണ്ട്.
നേപ്പാൾ, പശ്ചിമ യൂറോപ്പ്, യൂറോപ്യൻ യൂണിയൻ എന്നിവയുമായി ഡയറക്ടർ, അണ്ടർസെക്രട്ടറി, ജോയിന്റ് സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട്.
ഓസ്‌ട്രേലിയൻ ഹൈക്കമ്മീഷണറായിരുന്ന കാലം ഇന്ത്യൻ വിദ്യാർത്ഥികൾക്കെതിരായ വംശീയ ആക്രമണത്തെത്തുടർന്ന് ഇന്തോ-ഓസ്‌ട്രേലിയൻ ബന്ധങ്ങളിലെ അസ്വാരസ്യതയും പിന്നീട് യുറേനിയം വിൽപ്പനയുമായി ബന്ധപ്പെട്ട് ഇന്ത്യക്ക് ഒരു അപവാദം വരുത്താനുള്ള ഓസ്‌ട്രേലിയൻ ലേബർ പാർട്ടിയുടെ തീരുമാനത്തിലെ ഇടപെടലും ശ്രദ്ധേയമായി.
സുജിത് വിഘ്നേശ്വർ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2020 നവംബർ ) ( Learn how and when to remove this message ) ആമുഖം
സുജിത് വിഘ്‌നേശ്വർ മലയാളി സിനിമ സംവിധയകൻ ,നടൻ,തിരക്കഥാകൃത്തു എന്നീ  നിലകളിൽ പ്രവർത്തിക്കുന്ന വ്യക്തി ആണ്.
2019 -ഇൽ പുറത്തിറങ്ങിയ "രമേശൻ ഒരു പേരല്ല" എന്ന ചിത്രത്തിന്റെ സംവിധയകൻ, തിരക്കഥാകൃത്തു ,നിർമാതാവ് എന്നീ നിലകളിൽ അറിയപ്പെടുന്നു.
മണികണ്ഠൻ പട്ടാമ്പി നായകനായ ഈ ചിത്രം ഏറെ പ്രശംസ നേടിയ ചിത്രം ആണ്.
തൃശൂർ സ്കൂൾ ഓഫ് ഡ്രാമ യിൽ നിന്നും ബിരുദാനന്തര ബിരുദത്തിനു ശേഷം ടെലിവിഷൻ രംഗത്തും പരസ്യ രംഗത്തും കഴിവ് തെളിയിച്ച വ്യക്തിയാണ് ശ്രീ. സുജിത്.
നിരവധി മികച്ച ടെലിവിഷൻ പരിപാടികൾ അണിയിച്ചൊരുക്കിയ ഇദ്ദേഹം പിൽക്കാലത്തു കാനഡയിലേക്ക് കുടിയേറി.
2019 ഇൽ ആണ് ചിത്രം പുറത്തിറങ്ങിയത് കാനഡയിലെ ആൽബെർട്ട ഫിലിം ഫെസ്റ്റിവലിൽ സമാപന ചിത്രം ആയി ആണ് രമേശന്റെ ആദ്യ പ്രദർശനം.
മികച്ച പുതുമുഖ സംവിദായകനുള്ള പുരസ്‌കാരം അദ്ദേഹത്തിന് ലഭിച്ചു.
ചിത്രീകരണ രീതി
പൂർണമായും സ്ക്രിപ് ഒഴിവാക്കിയുള്ള ചിറ്ററീകരണ രീതിയാണ് ഈ സിനിമയ്ക്കു സംവിധയകൻ ഉപയോഗിച്ചത്, അതിനാൽ തന്നെ ഒരു റിയലിസ്റ്റിക് ഫീൽ ചിത്രത്തിന് ഉടനീളം കാണാൻ സാദിക്കും.
ദിവ്യദർശൻ,രാജേഷ് ശർമ്മ,ശൈലജ,ദേവേന്ദ്രനാഥ്,സുരേഷ് പ്രേം,കൃഷ്ണകുമാർ തുടങ്ങി മികച്ച ഒരു താര നിര ചിത്രത്തിനുണ്ട്.
നിരവധി നാടക കലാകാരന്മാർക്ക് ഇതിൽ സുജിത് അവസരം നൽകിയിട്ടുണ്ട് .